ddrg/super_eurlex huggingface dataset:
(e)

šifre boja, pri čemu se rabe boje CMYK – cijan, magenta, žuta i crna, ispunjavaju sve sljedeće zahtjeve: — boje logotipa EU-a kako slijedi: — pozadina: 100,80,0,0; — zvijezde: 0,0,100,0; — boja logotipa za energiju: 100,80,0,0; — kod QR: 100 % crna; — trgovački naziv ili žig dobavljača: 100 % crna i u fontu Verdana Bold 7 pt; — identifikacijska oznaka tipa gume: 100 % crna i u fontu Verdana Regular 7 pt; — oznaka veličine gume, indeks nosivosti i oznaka brzinske kategorije: 100 % crna i u fontu Verdana Regular 10 pt; — razred gume: 100 % crna i u fontu Verdana Regular 7 pt, poravnan na desnoj strani; — slova oznake za raspon učinkovitosti potrošnje goriva i oznake za raspon prianjanja na mokroj podlozi: 100 % bijela i u fontu Calibri Bold 19 pt; slova su centrirana na osi 4,5 mm od lijeve strane strelica; — šifre boja CMYK za strelice na oznaci za učinkovitost potrošnje goriva u rasponu od A do E: — razred A: 100,0,100,0; — razred B: 45,0,100,0; — razred C: 0,0,100,0; — razred D: 0,30,100,0; — razred E: 0,100,100,0; — šifre boja CMYK za strelice na oznaci za prianjanje na mokroj podlozi u rasponu od A do E: — A: 100,60,0,0; — B: 90,40,0,0; — C: 65,20,0,0; — D: 50,10,0,0; — E: 30,0,0,0; — unutarnje razdjelne crte: debljina: 0,5 pt, boja: 100 % crna; — slovo razreda učinkovitosti potrošnje goriva: 100 % bijelo i u fontu Calibri Bold 33 pt. Strelice za razrede učinkovitosti potrošnje goriva i prianjanja na mokroj podlozi te odgovarajuće strelice na oznaci za raspon od A do E postavljene su tako da su njihovi vrhovi poravnani. Slovo razreda učinkovitosti potrošnje goriva i strelica razreda prianjanja na mokroj podlozi nalaze se u središtu pravokutnog dijela strelice koja je 100 % crna; — piktogram za učinkovitost potrošnje goriva: širina: 16 mm, visina: 14 mm, debljina: 1 pt, boja: 100 % crna; — piktogram za prianjanje na mokroj podlozi: širina: 20 mm, visina: 14 mm, debljina: 1 pt, boja: 100 % crna; — piktogram za vanjsku buku kotrljanja: širina: 24 mm, visina: 18 mm, debljina: 1 pt, boja: 100 % crna. Broj decibela u zvučniku u fontu Verdana Bold 12 pt, jedinica „dB” u fontu Verdana Regular 9 pt; raspon razreda vanjske buke kotrljanja (od A do C) centriran ispod piktograma, pri čemu je slovo primjenjivog razreda vanjske buke kotrljanja u fontu Verdana Bold 16 pt, a druga slova razreda vanjske buke kotrljanja u fontu Verdana Regular 10 pt; — piktogram za prianjanje na snijegu: širina: 15 mm, visina: 13 mm, debljina: 1 pt, boja: 100 % crna; — piktogram za prianjanje na ledu: širina: 15 mm, visina: 13 mm, debljina: 1 pt, debljina kosih crta: 0,5 pt, boja: 100 % crna; — broj uredbe je 100 % crne boje i u fontu Verdana Regular 6 pt.
Ime Dodatna oznaka TARIC

Foshan Guangcheng Aluminium Co Ltd C566

Foshan Modern Copper & Aluminum Extrusion Co.,Ltd. C567

Foshan City Nanhai Yongfeng Aluminium Co., Ltd C568

Foshan QianYang aluminium Co.,Ltd C569

Foshan Sanshui Fenglu Aluminium Co., Ltd C570

Foshan Sanshui Match Hardware Products Co., Ltd. C571

Fuyao Group: — Fujian Fuyao Automotive Aluminium System Co.,Ltd — Jiangsu Fuyao Automotive Trim System Co., Ltd. C572

Giant Light Metal Technology Co., Ltd. C573

Goomax Metal Co., Ltd. Fujian C574

Guangdong Huachang Aluminium Factory Co Ltd C575

Guangdong Jiangsheng Aluminium Co., Ltd. C599

Guangdong Jihua Aluminium Co., Ltd. C576

Guangdong Nanhai Light Industrial Products Imp. & Exp. Co Ltd C577

Guangdong Weiye Aluminium Factory Group Co., Ltd. C578

Guangdong Xingfa Aluminium Co., Ltd C579

Guangya Aluminium Industries Co., Ltd C580

HOSHION Group: — Zhongshan Hoshion Smart Home Accessories Co., Ltd. — Cyma Precision Aluminium Co., Ltd. — Guangdong Hoshion Industrial Aluminium Co. Ltd. C581

Jiangmen Cosco Shipping Aluminium Co., Ltd C582

Jiangsu Asia-Pacific Light Alloy Technology Co., Ltd C583

Jilin Qixing Aluminium Industries Co., Ltd C584

JMA Group: — Foshan Jma Aluminium Co., Ltd — Guangdong JMA Aluminium Profile Factory (Group) Co., Ltd. C585

PanAsia Aluminium (China) Limited C586

Pingguo Jianfeng Aluminium Co., Ltd. C587

Qingyuan Time Aluminum Co., Ltd. C588

Shandong Huajian Aluminium Group Co., Ltd C589

Shandong Nanshan Aluminium Co., Ltd C590

Shandong Nollvetec Lightweight Equipment Co.Ltd C591

Shandong Xinyudong Aluminium Co., Ltd. C592

Shenyang Yuanda Aluminium Industry Engineering Co., Ltd. C593

Sihui Shi Guoyao Aluminum Co., Ltd C594

Tai Shan City Kam Kiu Aluminium Extrusion Co., Ltd C595

Tongcheng Metal Material Co., Ltd C596

Xinhe Group: — Guangdong Xinhe Aluminum Co., Ltd. — Guangdong Yaoyinshan Aluminium Co., Ltd. — Guangdong Xinhe Aluminium Xinxing Co., Ltd C597
Izdvajanje poslovnih procesa Članak 35. Uredbe (EU) br. 648/2012

Kada središnja druga ugovorna strana treće zemlje izdvaja poslovne procese, usluge ili aktivnosti, ona osigurava da u svakom trenutku: (a) izdvajanje poslovnih procesa ne dovodi do delegiranja njezinih odgovornosti; (b) odnos i obveze te središnje druge ugovorne strane prema njezinim članovima sustava poravnanja ili, kada je to potrebno, prema njihovim klijentima se ne mijenjaju; (c) izdvajanje poslovnih procesa ne sprječava izvršavanje supervizorskih i nadzornih funkcija; (d) izdvajanjem poslovnih procesa središnjoj drugoj ugovornoj strani ne uskraćuju se potrebni sustavi i kontrole za upravljanje rizicima kojima je izložena; (e) pružatelj usluga ispunjava zahtjeve u pogledu kontinuiteta poslovanja koji su istovrijedni onima koje je središnja druga ugovorna strana dužna ispuniti; (f) središnja druga ugovorna strana raspolaže stručnošću i sredstvima potrebnima za ocjenu kvalitete pruženih usluga i organizacijske adekvatnosti i adekvatnosti kapitala pružatelja usluga, za učinkovit nadzor izdvojenih poslovnih procesa i upravljanje rizicima povezanima s izdvajanjem poslovnih procesa i nadzire te procese i upravlja tim rizicima na kontinuiranoj osnovi; (g) središnja druga ugovorna strana ima izravan pristup relevantnim informacijama izdvojenih poslovnih procesa; (h) pružatelj usluga štiti povjerljive informacije koje se odnose na središnju drugu ugovornu stranu i njezine članove sustava poravnanja i klijente.
(6)

Nakon presude Suda Komisija je 11. travnja 2017. Obaviješću (5)djelomično ponovno pokrenula ispitni postupak za sprečavanje izbjegavanja mjera u pogledu uvoza bicikala poslanih iz Šri Lanke, bez obzira na to imaju li deklarirano podrijetlo iz Šri Lanke, koji je doveo do donošenja sporne uredbe, te ga je nastavila u fazi u kojoj je došlo do nepravilnosti. Ponovno pokretanje postupka bilo je ograničeno na provedbu presude Suda u pogledu društva City Cycle. Kao rezultat ponovnog pokretanja ispitnog postupka Komisija je 9. siječnja 2018. donijela Provedbenu uredbu (EU) 2018/28 o ponovnom uvođenju konačne antidampinške pristojbe na uvoz bicikala od društva City Cycle Industries, bez obzira na to imaju li deklarirano podrijetlo iz Šri Lanke ili nemaju (6) („uredba o društvu City Cycle”).
(2)

Prema članku 9. stavku 1. Provedbene uredbe Komisije (EU) 2017/892 (2) zahtjev za isplatu potpore ili preostalog iznosa potpore podnose organizacije proizvođača nadležnom tijelu države članice za svaki operativni program za koji je potpora zatražena do 15. veljače u godini nakon godine za koju je potpora zatražena. Prema članku 9. stavku 3. te uredbe zahtjevi za dodjelu potpore mogu obuhvaćati troškove koji su planirani u programu, ali nisu podmireni, ako se dokažu određeni elementi. Potrebno je, među ostalim, dokazati da te aktivnosti nisu mogle biti provedene do 31. prosinca u godini provedbe operativnog programa zbog razloga koji su izvan kontrole dotične organizacije proizvođača i da se te aktivnosti mogu provesti najkasnije do 30. travnja godine nakon godine za koju je zatražena potpora. S obzirom na pandemiju bolesti COVID-19 potrebno je odstupiti od članka 9. stavka 3. točke (b) Provedbene uredbe (EU) 2017/892 i predvidjeti da zahtjevi za potporu koji će biti podneseni do 15. veljače 2021. mogu obuhvaćati troškove za aktivnosti koje su planirane za 2020., ali se neće provesti do 31. prosinca 2020., ako se te aktivnosti mogu provesti do 15. kolovoza 2021. Zbog istog je razloga potrebno odstupiti od članka 9. stavka 3. točke (b) Provedbene uredbe (EU) 2017/892 i predvidjeti da zahtjevi za potporu podneseni do 15. veljače 2020. mogu obuhvaćati troškove za aktivnosti koje su bile planirane za 2019., ali nisu provedene do 31. prosinca 2019. ako se te aktivnosti mogu provesti do 15. kolovoza 2020.
(2)

Kineska gospodarska komora za uvoz i izvoz strojeva i elektroničkih proizvoda („CCCME”) Komisiji je u ime skupine proizvođača izvoznika, uključujući njihove povezane strane, predložila preuzimanje obveze u vezi s cijenama. Odlukom 2013/423/EU (8) Komisija je prihvatila tu preuzetu obvezu u vezi s cijenama u pogledu privremene antidampinške pristojbe. Nakon što je skupina proizvođača izvoznika zajedno s CCCME-om dostavila obavijest o izmjeni preuzete obveze u vezi s cijenama, Komisija je Odlukom 2013/707/EU od 4. prosinca 2013. (9) potvrdila prihvaćanje izmijenjene preuzete obveze u vezi s cijenama za razdoblje primjene konačnih antidampinških i kompenzacijskih mjera („preuzeta obveza”). Preuzeta obveza prihvaćena je, među ostalim, za društvo Wuxi Suntech Power Co. Ltd, i to pod dodatnom oznakom TARIC B796 („Wuxi Suntech”).
(15)

Uzimajući u obzir novije podatke, u grafikonu u nastavku prikazana je količina ojačanja od staklenih vlakana uvezenih iz Egipta po tromjesečju od siječnja 2016. do rujna 2019. To obuhvaća razmatrano razdoblje (od 1. tromjesečja 2016. do 1. tromjesečja 2019.) i dva tromjesečja nakon razdoblja ispitnog postupka („RIP”) (2. i 3. tromjesečje 2019.).
(4)

Europska agencija za sigurnost hrane (Agencija) u svojem je mišljenju od 6. ožujka 2018. (3) zaključila da ponceau 4R u predloženim uvjetima uporabe nema štetan učinak na zdravlje životinja. Zaključila je i da se izloženost dodatku udisanjem smatra opasnom za korisnika dodatka te da se ne može donijeti zaključak o mogućoj iritaciji kože ili očiju i o izazivanju preosjetljivosti kože. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. U skladu s Uredbom Komisije (EZ) br. 429/2008 (4), u fazi I. procjene rizika za okoliš utvrđeno je da se ponceau 4R, kao dodatak namijenjen životinjama koje se ne koriste za proizvodnju hrane, izuzima od daljnje procjene s obzirom na to da vjerojatno nema znatan utjecaj na okoliš jer Agencija u gore navedenom mišljenju nije utvrdila znanstveno utemeljene razloge za zabrinutost. Agencija je također izjavila da nisu potrebni daljnji dokazi o djelotvornosti za ovaj dodatak, koji je odobren i u hrani, gdje je njegova funkcija jednaka onoj u hrani za životinje. Međutim, s obzirom na veliku raznolikost hrane za životinje, Agencija je zatražila dodatne dokaze. Podnositelj zahtjeva dokazao je djelotvornost u tipičnoj matrici hrane za životinje za 50 mg/kg, ali je i naveo da se za druge matrice (boja u hrani za kućne ljubimce može varirati od gotovo bijele do tamnosmeđe) mogu koristiti niže razine, osobito u svijetlim matricama (podnositelj zahtjeva u dokumentaciju je uključio dokaze za niže razine). S obzirom na to da je preporučena najveća dopuštena razina koju je predložila Agencija za ovaj dodatak slična razinama odobrenima za hranu u različitim vrstama proizvoda, Komisija smatra da postoji dovoljno dokaza o učincima te tvari. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
(5)

Delegiranom uredbom Komisije (EU) 2020/3 (4) uspostavljen je plan za odbačeni ulov prnjavica (Venus spp.) u talijanskim teritorijalnim vodama od 1. siječnja 2020. do 31. prosinca 2022. na temelju preporuke koju je dostavila Italija i nakon savjetovanja sa Savjetodavnim vijećem za Sredozemlje, uzimajući u obzir savjete STECF-a i stupanje na snagu Uredbe (EU) 2019/1241. Međutim, primjena smanjene minimalne referentne veličine za očuvanje prnjavica od 22 mm bila je ograničena na jednu godinu, do 31. prosinca 2020. Istodobno je odobreno izuzeće na temelju visoke stope preživljavanja za ulove prnjavica veličine manje od minimalne referentne veličine za očuvanje do 31. prosinca 2022.
(1)

Kako bi se, u svrhu odobrenja statusa ovlaštenoga gospodarskog subjekta, osigurala ujednačena provedba kriterija utvrđenog u članku 39. točki (a) Uredbe (EU) br. 952/2013 („Zakonik”) o nepostojanju ikakve teške ili ponovljene povrede carinskog zakonodavstva i poreznih pravila, uključujući nepostojanje teških kaznenih djela povezanih s gospodarskim aktivnostima podnositelja zahtjeva, potrebno je objasniti određene odredbe članka 24. Provedbene uredbe Komisije (EU) 2015/2447 (2). Prvo, potrebno je objasniti da je, kad je riječ o povredama, kriterij ispunjen ako ni jedno upravno ili sudsko tijelo nije donijelo odluku u kojoj se zaključuje da je jedna od osoba opisanih u članku 24. stavku 1. točki (b) počinila takve povrede tijekom prethodne tri godine. Do djela koja su dovela do povreda moralo je doći u prethodne tri godine, čak i ako je upravno ili sudsko tijelo u nekim slučajevima možda donijelo zaključak o tim djelima nakon isteka tih triju godina. Drugo, potrebno je objasniti da su relevantne teške ili ponovljene povrede carinskog zakonodavstva i poreznih pravila one koje se odnose na gospodarsku aktivnost osoba opisanih u točki (b) tog članka. Treće, potrebno je objasniti koje se osobe koje nisu podnositelji zahtjeva, ovisno o organizacijskoj strukturi podnositelja zahtjeva, moraju ocijeniti prema tom kriteriju.
(12)

S obzirom na postojeće rezervacije letova i epidemiološka predviđanja može se razumno očekivati da će tijekom nadolazeće zimske sezone reda letenja od 25. listopada 2020. do 27. ožujka 2021. doći do znatnog broja otkazivanja koja se mogu pripisati pandemiji bolesti COVID-19. Nekorištenje slotova dodijeljenih za to razdoblje ne bi trebalo dovesti do toga da zračni prijevoznici izgube mogućnosti koje bi inače imali na temelju članka 8. stavka 2. i članka 10. stavka 2. Uredbe (EEZ) br. 95/93.
(26)

članak 40. zamjenjuje se sljedećim: „Članak 40. Zahtjevi za UAS-ove namijenjene za rad u „certificiranoj kategoriji” ili „posebnoj kategoriji”, osim ako se njima upravlja na temelju izjave. 1. Projektiranje, proizvodnja i održavanje UAS-a moraju se certificirati ako za UAS vrijedi bilo što od sljedećeg: (a) bilo koja mu je dimenzija jednaka barem 3 m, a let predviđen iznad mnoštva ljudi; (b) namijenjen je za prijevoz ljudi; (c) namijenjen je za prijevoz opasne robe i mora biti vrlo robustan kako bi se u slučaju nesreće smanjili rizici za treće osobe; (d) namijenjen je za korištenje u „posebnoj kategoriji” operacija kako je definirano u članku 5. Provedbene uredbe (EU) 2019/947, a nadležno je tijelo nakon procjene rizika iz članka 11. Provedbene uredbe (EU) 2019/947 u odobrenju za rad navelo da se rizik rada ne može prikladno smanjiti ako se UAS ne certificira. 2. UAS koji podliježe certifikaciji mora ispunjavati primjenjive zahtjeve iz Uredbe Komisije (EU) br. 748/2012, Uredbe Komisije (EU) 2015/640 i Uredbe Komisije (EU) br. 1321/2014. 3. Ako ga se ne mora certificirati u skladu sa stavkom 1., tehnička svojstva UAS-a koji se koristi u „posebnoj kategoriji” moraju udovoljavati odobrenju za rad koje je izdalo nadležno tijelo ili definiciji tehničkih svojstava navedenoj u certifikatu operatora lakog UAS-a u skladu s dijelom C Priloga Provedbenoj uredbi (EU) 2019/947. 4. Ako nisu privatno izrađeni, UAS-ovi za koje registracija u skladu s člankom 14. Provedbene uredbe (EU) 2019/947 nije obvezna moraju imati jedinstveni serijski broj u skladu s normom ANSI/CTA-2063-A-2019 (Serijski brojevi malih sustava bespilotnih zrakoplova, 2019.). 5. Bespilotni zrakoplovi namijenjeni za rad u „posebnoj kategoriji” na visini manjoj od 120 metara moraju biti opremljeni sustavom daljinske identifikacije koji: (a) omogućuje učitavanje registracijskog broja operatora UAS-a zahtijevanog u skladu s člankom 14. Provedbene uredbe (EU) 2019/947 i svih drugih dodatnih brojeva predviđenih sustavom registracije. Sustav provjerava je li niz znakova koji čini te brojeve (a koji je operatoru UAS-a dostavljen u trenutku registracije) cjelovit. U slučaju nedosljednosti UAS operatoru šalje poruku o pogrešci; (b) omogućuje periodični prijenos barem sljedećih podataka, u stvarnom vremenu tijekom cijelog trajanja leta, tako da ih mogu primiti postojeći mobilni uređaji: i. registracijski broj operatora UAS-a i šifra provjere koju je tijekom postupka registracije dostavila država članica, osim ako se u provjeri iz točke (a) pokazala nedosljednost; ii. jedinstveni serijski broj bespilotnog zrakoplova u skladu sa stavkom 4. ili, ako je bespilotni zrakoplov privatno izrađen, jedinstveni serijski broj dodatka, kako je navedeno u dijelu 6. Priloga; iii. vremenski žig, geografski položaj bespilotnog zrakoplova i njegovu visinu iznad površine ili uzletne točke; iv. pravac rute otklonjen u smjeru kazaljke na satu u odnosu na geografski sjever i brzina bespilotnog zrakoplova u odnosu na tlo; v. geografski položaj udaljenog pilota; vi. status hitnosti UAS-a; (c) sužava mogućnosti neovlaštenih zahvata u funkcionalnost sustava izravne daljinske identifikacije.”;
(2)

dodaju se sljedeće točke 6.8.4.11. i 6.8.4.12.: „6.8.4.11. Nadležno tijelo može od 1. travnja do 31. prosinca 2020. odstupiti od postupka utvrđenog u točki 6.8.5. te subjekta iz treće zemlje privremeno označiti kao RA3 ili KC3 ako vrednovanje zaštite zračnog prometa EU-a nije bilo moguće provesti iz objektivnih razloga koji su povezani s krizom uzrokovanom pandemijom bolesti COVID-19, a izvan su odgovornosti subjekta iz treće zemlje. Označivanje je uvjetovano sljedećim: (a) subjekt ima aktivni status RA3 ili KC3 ili je imao status RA3 ili KC3 koji nije istekao prije 1. veljače 2020.; (b) subjekt podnosi zahtjev za novi status nadležnom tijelu koje je trenutačno odgovorno za njegovu oznaku koje istječe ili je istekla, pri čemu je potrebno potvrditi postojanje objektivnih razloga koji su izvan odgovornosti subjekta, a sprječavaju ili odgađaju ispunjenje zahtjeva iz točke 6.8.5.; (c) subjekt podnosi program zaštite kojim su relevantno i potpuno obuhvaćene obavljene operacije ili potvrđuje da je sadašnji program ažuriran; (d) subjekt dostavlja potpisanu izjavu i u njoj se obvezuje na daljnje potpuno i djelotvorno ispunjavanje zahtjeva zaštite za koje je dobio sadašnji ili istekli status RA3 ili KC3; (e) subjektu se dodjeljuje oznaka RA3 ili KC3 u skladu s ovom točkom za razdoblje od najviše šest mjeseci od datuma isteka sadašnjeg ili prošlog statusa, ovisno o slučaju; (f) zahtjev, subjektov program zaštite i izjava o obvezama podnose se u pisanom ili elektroničkom obliku. 6.8.4.12. Ako subjekti iz točke 6.8.4.8. čiji je status RA3 ili KC3 istekao u razdoblju od 1. veljače 2020. do 31. ožujka 2020. iz objektivnih razloga iz točke 6.8.4.11. nisu mogli proći postupak vrednovanja zaštite zračnog prometa EU-a utvrđen u točki 6.8.5. pa nadležno tijelo nije moglo dodijeliti oznaku kako je utvrđeno u točki 6.8.4., mogu zatražiti privremenu oznaku koju dodjeljuje Komisija ako je ispunjeno sljedeće: (a) subjekt Komisiji podnosi zahtjev za status RA3 ili KC3, pri čemu je potrebno potvrditi postojanje objektivnih razloga koji su izvan njegove odgovornosti, a sprječavaju ili odgađaju ispunjenje zahtjeva iz točke 6.8.5.; (b) subjekt dostavlja potpisanu izjavu i u njoj se obvezuje na daljnje potpuno i djelotvorno ispunjavanje zahtjeva zaštite za koje je dobio istekli status RA3 ili KC3 te u njoj potvrđuje da mu je program zaštite ažuriran; (c) zahtjev i izjava o obvezama podnose se u pisanom ili elektroničkom obliku; (d) subjektu se dodjeljuje oznaka RA3 ili KC3 u skladu s ovom točkom za razdoblje od najviše šest mjeseci od datuma isteka prošlog statusa.”;
(9)

Za razliku od članka 65. stavka 2. Uredbe (EU) br. 1303/2013 Europskog parlamenta i Vijeća (6), u kojem se 31. prosinca 2023. utvrđuje kao završni datum za prihvatljivost izdataka s obzirom na programe prekogranične suradnje koji se financiraju u okviru cilja „Europska teritorijalna suradnja”, u Provedbenoj uredbi (EU) br. 897/2014 ne utvrđuje se takav datum povezan s rashodima s obzirom na programe prekogranične suradnje u okviru Europskog instrumenta za susjedstvo, nego se utvrđuju rokovi povezani s projektnim ciklusom i projektnim aktivnostima. Kako bi odredbe Uredbe (EU) br. 1303/2013 i Provedbene uredbe (EU) br. 897/2014 bile dosljedne, provedbu obiju vrsta programa prekogranične suradnje trebalo bi uskladiti u mjeri u kojoj je to moguće. Međutim, radi pravne sigurnosti, razdoblje tijekom kojeg se mogu provoditi aktivnosti povezane sa zaključenjem programa i projekata, odnosno od 1. siječnja 2024. do 30. rujna 2024., ne bi trebalo skratiti. Stoga je primjereno da takve aktivnosti i njihovi rashodi budu prihvatljivi i od 1. siječnja 2024. do 30. rujna 2024. U pogledu tih razdoblja primjereno je produljiti razdoblje izvršenja programâ za godinu dana, odnosno do 31. prosinca 2025.
(2)

članak 15. mijenja se kako slijedi: (a) umeće se sljedeći stavak 4.a: „4.a Ne dovodeći u pitanje stavke od 1. do 4., u državama članicama koje su dostavile obavijest Agenciji i Komisiji u skladu s člankom 33. stavkom 2. Direktive (EU) 2016/798 i u kojima se Direktiva (EU) 2016/798 primjenjuje od 16. lipnja 2020., nacionalno tijelo nadležno za sigurnost na zahtjev podnositelja zahtjeva nastavlja s ocjenjivanjem zahtjeva za potvrdu o sigurnosti u skladu s Direktivom 2004/49/EZ i nakon 16. lipnja 2020., pod uvjetom da potvrdu izda prije 30. listopada 2020. Ako nacionalno tijelo nadležno za sigurnost uvidi da neće moći izdati potvrdu o sigurnosti prije 30. listopada 2020., o tome odmah obavješćuje podnositelja zahtjeva i Agenciju te se primjenjuju stavci od 2. do 4.”; (b) umeće se sljedeći stavak 6.a: „6.a Ako planirano područje djelovanja nije ograničeno na jednu državu članicu, jedinstvena potvrda o sigurnosti koju je Agencija izdala u razdoblju od 16. lipnja 2020. do 30. listopada 2020. ne obuhvaća mrežu ili mreže u državama članicama koje su Agenciji i Komisiji dostavile obavijest u skladu s člankom 33. stavkom 2.a Direktive (EU) 2016/798. Nacionalna tijela nadležna za sigurnost u državama članicama koje su dostavile takvu obavijest moraju: (a) smatrati jedinstvenu potvrdu o sigurnosti koju je izdala Agencija jednakovrijednom dijelu potvrde o sigurnosti izdane u skladu s člankom 10. stavkom 2. točkom (a) Direktive 2004/49/EZ; (b) izdati, počevši od 16. lipnja 2020., potvrde o sigurnosti u skladu s člankom 10. stavkom 2. točkom (b) Direktive 2004/49/EZ čije razdoblje valjanosti nije dulje od valjanosti jedinstvene potvrde o sigurnosti.”; (c) stavak 7. zamjenjuje se sljedećim: „7. U slučajevima iz stavka 2. točke (a) i stavaka 6. i 6.a ovog članka nacionalno tijelo nadležno za sigurnost surađuje i koordinira se s Agencijom pri ocjenjivanju elemenata utvrđenih u članku 10. stavku 3. točki (a) Direktive (EU) 2016/798. Agencija pritom prihvaća ocjenu iz članka 10. stavka 2. točke (a) Direktive 2004/49/EZ koju je provelo nacionalno tijelo nadležno za sigurnost.”; (d) dodaje se novi stavak 8.: „8. Od 16. lipnja 2020. do 30. listopada 2020. u državama članicama koje su dostavile obavijest Agenciji i Komisiji u skladu s člankom 33. stavkom 2.a Direktive (EU) 2016/798 podnositelji zahtjeva za potvrdu o sigurnosti za potrebe Direktive 2004/49/EZ mogu nacionalnom tijelu nadležnom za sigurnost dostaviti dokumentaciju sastavljenu u skladu s Prilogom I. Za potrebe Direktive 2004/49/EZ nacionalna tijela nadležna za sigurnost iz prvog podstavka prihvaćaju zahtjeve za izdavanje potvrda o sigurnosti u skladu s ovom Uredbom.”